stanford-oval/wikipedia huggingface dataset:
זאר
הטיפול בתסמונת הזאר > טיפול מסורתי בזאר > משמעות הטיפול המסורתי

קיום טקס הורדת הזאר וטקסי הבונה מסייעים בכך שמהווים לגיטימציה חברתית לביטוי המצוקה הנפשית של הנאחז. במישור הקוגניטיבי, ריצוי הזאר מוביל לאיזון מערכת היחסים המשרתת את התפיסה התרבותית כי הבריאות מקורה באיזון הגוף והנפש. נוסף על כך, במישור התרבותי, קיום הטקסים והגדרת הפרעת האיחוז משמשים כמסגרת תומכת לנאחז. לרוב, בטקסים אלו משתתפים חברי הקהילה והמשפחה הקרובה, המספקים רשת תמיכה חברתית לנאחז. ישנה חשיבות להגדרת ההפרעה במישור התרבותי, ומיסודה מסייע לנאחז לסדר את עולמו הפנימי בהתאם אליה. מודל תסמונת הזאר, המגדיר ביטויי מצוקה באופן המקובל בחברה המעודדת איפוק ריסון והכלה של רגשות, מסייע לנאחז להתמודד עם מצוקתו הנפשית. באתיופיה, איחוז על ידי רוח זאר הוביל לכניסה לכתות זאר אשר היוו קבוצת שווים, והגדירו מחדש את מעמדו החברתי של היחיד.
הטיפול בתסמונת הזאר > הטיפול המערבי בישראל

לאחר עליית יהדות אתיופיה בשנות ה-80 ותחילת שנות ה-90, הגיעו מטופלים רבים למרפאות לבריאות הנפש, ותיארו תסמינים אופייניים לתסמונת הזאר. מערכת בריאות הנפש לא הכירה בתסמונת זו באותה תקופה, והדבר הוביל לאבחון שגוי של החולים בתסמונת. חולים אלו לרוב אובחנו כבעלי הפרעה פסיכיאטרית בעלת מאפיינים פסיכוטיים, ולעיתים אף בסכיזופרניה. הדבר הוביל לאשפוז שלא לצורך בבתי חולים פסיכיאטריים ולטיפול תרופתי אשר לא הוביל לשיפור במצב המטופל.
על כן, בני העדה החלו להסתיר את עובדת היותם נרדפים על ידי רוח הזאר, ותיארו את מחלתם כתוצאה מגורמים אחרים שנתפסו בעיניהם כבעלי לגיטימציה לעין מערבית. דוגמה לכך ניתן לראות בתיאור מקרה במאמרו של אלעזר ויצטום, בו מתוארת אישה אתיופית שהגיעה למיון פסיכיאטרי לאחר ניסיון לקפוץ מחלון. היא תיארה את הסיבה לכך כניסיון הימלטות מנחשים מה שאובחן אצל הרופא המטפל כהתקף פסיכוטי. רק לאחר האשפוז הסבירה למטפל נוסף כי למעשה נרדפת על ידי רוח הזאר, אך חששה מתגובת הרופא ולכן הסתירה זאת.
הפנייה למרפאות לבריאות הנפש על ידי בני העדה האתיופית, נעשית לרוב רק במקרה של כישלון אופן הטיפול המסורתי. לרוב, הנאחז יפנה למטפל המערבי כאשר מצוי בהתקף של רוח הזאר עקב מצוקה רגשית נוכחית אליה נקלע. נוסף על כך, הפניה לא בהכרח תתרחש עבור קבלת טיפול, אלא עבור הכרה במצב המטופל לצורך קבלת הטבות שונות כגון קצבה מהביטוח הלאומי, הטבת תנאי דיור ועוד. זאת על מנת שיוכל להמשיך לעמוד בדרישות הזאר, בין אם על ידי קיום טקסי הבונה היומיים, שלעיתים מונעים מן המטופל להחזיק בעבודה קבועה, או בין אם דרישת הזאר לחדר טקסי נפרד הייעודי לו.
הטיפול בתסמונת הזאר > הטיפול כיום בישראל: שילוב הטיפול המסורתי והטיפול המערבי

ישנה חשיבות מרכזית להבנת מיקום תסמונת הזאר בתוך ההקשר התרבותי. הפרעת איחוז הזאר היא נורמטיבית ומקובלת בחברה האתיופית, ועל כן אין לראותה כביטוי להפרעה פסיכוטית. ישנה חשיבות למתן הכרה באלמנט התרבותי בתוך ההליך הטיפולי. קיים הכרח בהכרה במיתוס הזאר כהסבר רציונלי אפשרי להתנהגות המטופל והכרה בטקס המסורתי כבעל אלמנט טיפולי. ללא הכרה זו לא יוכל להיבנות אמון בין המטפל למטופל אשר הכרחי לבניית מערכת יחסים טיפולית ולשיפור מצבו הנפשי של המטופל.
לפיכך, מרפאות לבריאות הנפש מתמקדות כיום בשילוב טיפול מערבי יחד עם הכרה בחשיבות המטפל המסורתי בתוך הטיפול בתסמונת הזאר. נוסף על כך, מובנת חשיבות מתן הכלים המתאימים לעריכת טקס הבונה ולריצוי הזאר, לשם שמירה על מצבו הנפשי התקין של הנאחז. לעיתים קרובות, מתן כלים אלו הוא המוביל לשיפור המצב הנפשי. דוגמה לכך ניתן לראות בתיאור המקרה של אישה בשם אבארש, המוזכרת במאמר של אלעזר ויצטום ונמרוד גריסרו, שהפגינה סימפטומים חרדתיים מסוג התקפי חרדה ואגורפוביה. אבראש טענה כי התקפים אלו נגרמו בשל רוח הזאר שלה, המתנגד למגוריה במרכז הקליטה, כיוון שאלו לא מאפשרים לה הקדשת חדר מיוחד לטקסי הבונה. מצבה של אבראש השתפר לאחר קבלת המלצה למגורים פרטיים במרכז הקליטה, וקבלת חדר המוקדש לטקסי הזאר.
ראו גם

יורם בילו
דיבוק
שד (מיתולוגיה)
"הדיבוק", מחזה מאת ש. אנסקי
גירוש שדים
אסלאי
לקריאה נוספת

יורם בילו. (2000). אסלאי, דיבוק, זאר: נבדלות תרבותית והמשכיות היסטורית במחלות איחוז בקהילות ישראל. פעמים: רבעון לחקר קהילות ישראל במזרח, (85), 131–14
בן עזר ג'. (2012). מן המרחב הפוטנציאלי של וויניקוט אל מרחב היצירה המשותפת כעיקרון לפסיכותרפיה בין תרבותית: יישום טיפולי אצל עולי אתיופיה. בתוך גריסו נ' וויצטום א' (עורכים). היבטים חברתיים, תרבותיים וקליניים של עולי אתיופיה בישראל. הסוכנות היהודית והוצאת הספרים של אוניברסיטת בן-גוריון בנגב.
גריסרו נ', וויצטום א' .(2012). איחוז על ידי רוחות זאר אצל עולי אתיופיה בישראל: היבטים חברתיים, תרבותיים וקליניים. בתוך גריסרו נ' וויצטום א' (עורכים). היבטים חברתיים, תרבותיים וקליניים של עולי אתיופיה בישראל. הסוכנות היהודית והוצאת הספרים של אוניברסיטת בן-גוריון בנגב.
גריסרו נ', וויצטום א'. (1995(. תופעת הזאר אצל עולי אתיופיה בישראל- היבטים תרבותיים וקליניים. שיחות: כתב עת ישראלי לפסיכותרפיה. (3). עמ' 209-220.
גריסרו, נ'. (2009). ד"ר יש לי תולעים בראש. Medicine, גיליון 13, עמ' 28-35.
וויצטום א' ומרגולין י'. (2009). תסמונות נפשיות תלויות- תרבות בישראל. Medicine, גיליון 13, עמ' 16-27.
Delbar, V., Tzadok, L., Mergi, O., Erel, T. O., Haim, L., & Romem, P. (2010). Transcultural mental health care issues of ethiopian immigration to israel. Advances in Mental Health, 9(3), 277-287
Gilbert, J. (1999). Responding to mental distress in the third world: Cultural imperialism or the struggle for synthesis? Development in Practice, 9(3), 287-295.
Young, A. (1975). Why amhara get kureynya: Sickness and possession in an ethiopian zar cult. American Ethnologist, 2(3), 567-584.
Ulman AM, Bar F. Idiom of distress or delusional state? Cultural clash as the cause of misdiagnosis: a case report. Isr J Psychiatry Relat Sci. 2011;48(1):60–64
הערות שוליים

↑  הלשכה המרכזית לסטטיסטיקה, 9.11.2015, " האוכלוסייה ממוצא אתיופי בישראל - לקט נתונים לרגל חג הסיגד", הודעות לתקשורת הלשכה המרכזית לסטטיסטיקה.
↑  גריסו נ', וויצטום א'. (1995(. תופעת הזאר אצל עולי אתיופיה בישראל- היבטים תרבותיים וקליניים. שיחות: כתב עת ישראלי לפסיכותרפיה. (3). עמ' 209-220.
↑  גריסרו נ', וויצטום א' .(2012). איחוז על ידי רוחות זאר אצל עולי אתיופיה בישראל: היבטים חברתיים, תרבותיים וקליניים. בתוך גריסרו נ' וויצטום א' (עורכים). היבטים חברתיים, תרבותיים וקליניים של עולי אתיופיה בישראל. הסוכנות היהודית והוצאת הספרים של אוניברסיטת בן-גוריון בנגב.
טקס בונה באתיופיה
חוק בריידי

| --- | --- |


 פרטי החוק
 מדינה:  ארצות הברית
 שם רשמי:  Brady Handgun Violence Prevention Act
 גוף מחוקק:  הקונגרס ה-103 של ארצות הברית
 תאריך תחולה:  28 בפברואר 1994
 
חוק בריידי למניעת אלימות באמצעות אקדחים (או אקדחי-יד), הידוע בעיקר בצורתו המקוצרת כחוק בריידי, הוא חוק שחוקק הקונגרס של ארצות הברית, הקובע קיום של בדיקות רקע פדרליות לכל אדם המבקש לרכוש נשק בארצות הברית. עד להקמת המערכת הלאומית לבדיקה מיידית של רקע עברייני (NICS) בשנת 1998, הוחלה גם תקופת המתנה של עד חמישה ימים כדי לאפשר לרשויות לערוך בדיקות רקע עבור מוכרי הנשק במדינות בהן לא הייתה מערכת בדיקות רקע. החוק נקרא על שמו של דובר הבית הלבן לשעבר, ג'יימס בריידי, שנורה בראשו ונפצע אנושות על ידי המתנקש ג'ון הינקלי ג'וניור במהלך ניסיון התנקשות בנשיא ארצות הברית רונלד רייגן ב-30 במרץ 1981 ומאז היה לפעיל בולט ביחד עם רעייתו שרה במאבק על חקיקת חוקי פיקוח על כלי נשק.
החקיקה המקורית הוצגה לבית הנבחרים של ארצות הברית על ידי חבר בית הנבחרים מטעם המפלגה הדמוקרטית, צ'אק שומר במרץ 1991, אך מעולם לא הובאה להצבעה בזמנו. החקיקה הוצגה מחדש על ידי שומר ב-22 בפברואר 1993 וגרסתה הסופית אושרה בבית הנבחרים ב-11 בנובמבר 1993. ב-20 בנובמבר 1993 עבר החוק בסנאט האמריקאי וב-30 בנובמבר 1993 נחתם החוק על ידי הנשיא ביל קלינטון בטקס בבית הלבן בנוכחות ג'יימס בריידי, רעייתו שרה, סגן הנשיא, אל גור, התובעת הכללית ג'אנט רינו והסנאטורים ג'ו ביידן, ג'ורג' מיטשל והווארד מצנבאום. החוק נכנס לתוקפו ב-28 בפברואר 1994.
החוק

חוק בריידי מחייב עריכת בדיקות רקע לאנשים בטרם יוכלו לרכוש נשק ממשווק מורשה פדרלי, יצרן או יבואן - למעט חריגים. אם אין חוקים והגבלות נוספות במדינת הרכישה, ניתן יהיה למסור את הנשק לקונה לאחר אישור של המערכת הלאומית לבדיקה מיידית של רקע עברייני (NICS) שבאחריות ה-FBI.
חוק בריידי אוסר על אנשים מסוימים לשלוח או לשנע כלי נשק כלשהם למטרות סחר בין או במדינות ארצות הברית או מדינות העולם, לקבל נשק כלשהו שנשלח או הועבר בעת סחר בין או במדינות ארצות הברית או מדינות העולם. איסורים אלה חלים על כל אדם ש:
הורשע בכל בית משפט שהוא בעבירה שדינה תקופת מאסר של שנה או יותר
נמלט מהדין (עבריין נמלט)
משתמש בלתי חוקי או מכור לתרופה, סם או כימיקל שנמצא תחת פיקוח ממשלתי (דוגמת סמים אסורים או תרופות מרשם)
נפסק שהוא בעל בעיה נפשית או שנשלח לאשפוז במוסד פסיכיאטרי
הוא שוהה בלתי חוקי בתחומי ארצות הברית
סולק מהצבא מסיבות שהצבא מצא שהם ראויות לגינוי (כגון עריקה, בגידה, ריגול, תקיפה מינית או רצח)
אזרח לשעבר, ויתר על אזרחותו האמריקאית
הוא נתון לצו בית משפט המונע או מגביל אותו מהטרדה, מעקב או איום על בן/בת זוג בעבר או בהווה ושל ילדיהם
הורשע בבית המשפט בעבירות של אלימות במשפחה
לאחר שקונה פוטנציאלי ממלא את הטופס המתאים, בעל רישיון נשק פדרלי (FFL) יוזם את בדיקת הרקע בטלפון או במחשב. מרבית הבדיקות נקבעות תוך מספר דקות. אם לא מתקבלת קביעת בדיקה תוך שלושה ימי עסקים, ייתכן שההעברה של כלי הנשק תושלם באופן חוקי.
העברת כלי נשק על ידי מוכרים פרטיים ללא רישיון שאינם עוסקים בעסקי הנשק חם, אינה כפופה לחוק בריידי, אך עשויה להיות תחת מגבלות פדרליות, מדינתיות או מקומיות אחרות.
חוק בריידי לא חל על פריטי אספנות, או פריטים נדירים ברישיון.
התנגדות מצד איגוד הרובאים הלאומי

לאחר שהוצע במקור חוק בריידי בשנת 1987, התגייס איגוד הרובאים הלאומי (NRA) כדי לבטל את החקיקה והוציא על כך מיליוני דולרים. אף על פי שבסופו של דבר הצעת החוק אכן עברה בשני בתי הקונגרס של ארצות הברית (בית הנבחרים והסנאט), הצליח ה-NRA לזכות בהישג חשוב: בגרסה הסופית של החוק נקבע כי בשנת 1998 תבוטל תקופת ההמתנה של חמשת הימים למכירות אקדחים והיא תוחלף במערכת של בדיקות רקע ממוחשבות ומיידיות שלא יצריכו תקופות המתנה.
ה-NRA מימן אז תביעות באריזונה, לואיזיאנה, מיסיסיפי, מונטנה, ניו מקסיקו, קרוליינה הצפונית, טקסס, ורמונט וויומינג, שביקשו לבטל את חוק בריידי בטענה כי הוא לא חוקתי. תיקים התגלגלו בין בתי המשפט, ובסופו של דבר הגיעו לפתחו של בית המשפט העליון של ארצות הברית שנדרש לסוגיית חוק בריידי במה שנודע כ-"פרינץ נגד ארצות הברית" (Printz v. United States).
בעתירה זו, ה-NRA טען כי חוק בריידי אינו חוקתי מכיוון שהוראותיו המחייבות את קציני אכיפת החוק המקומיים לבצע בדיקות רקע מהוות הפרה של התיקון העשירי לחוקה. על בסיס נימוקים אלה טען ה-NRA כי על בית המשפט "לבטל את החוק".
בהחלטתו ב-1997 בתיק, קבע בית המשפט העליון כי ההוראה בחוק בריידי שאילצה את גורמי אכיפת החוק של המדינה לבצע את בדיקות רקע איננה חוקתית מטעמי התיקון העשירי לחוקה. בית המשפט קבע כי הוראה זו מפרה הן את תפיסת הפדרליזם. עם זאת, החוק הכללי אושר וגורמי אכיפת החוק המקומיים והמדינתיים נותרו חופשיים לבצע בדיקות רקע אם בחרו בכך. הרוב המכריע המשיך בכך. בשנת 1998, בדיקות רקע לרכישת כלי ירייה הפכו בעיקר לפעילות פדרלית כאשר המערכת הלאומית לבדיקה מיידית של רקע עברייני (NICS) נכנסה לפעולה, אם כי מדינות רבות ממשיכות לחייב בדיקות רקע מדינתיות לפני שמוכר נשק רשאי להעביר כלי נשק לקונה.
בדיקות רקע לרכישת נשק פועלות בכיוון אחד בלבד בגלל החוק להגנת בעלי נשק משנת 1986. כלומר, אף על פי שמוכר נשק מקבל מידע אלקטרוני מה-FBI לפיו אדם עומד או לא עומד בדרישות הקיימות על פי החוק לרכישת נשק, ה-FBI הרשות לאכיפת נושאי האלכוהול, הטבק, הנשק וחומרי הנפץ (ATF) אינם מקבלים מידע אלקטרוני בתמורה המציין אילו כלי נשק נרכשים.
מאז 1998

מאז הקמת המערכת הלאומית לבדיקה מיידית של רקע עברייני (NICS) בשנת 1998 בעקבות חוק בריידי, ועד 2014, נערכו יותר מ-202 מיליון בדיקות רקע לרוכשים פוטנציאליים של כלי נשק. במהלך תקופה זו כ-1.2 מיליון בקשות לרכישת נשק נדחו בעקבות מערכת בדיקות הרקע, או כ-0.6 אחוזים מכלל הבקשות. הסיבה השכיחה ביותר לדחיית בקשת רכישת הנשק הן הרשעות עבריינות קודמות.
העמדה לדין והרשעה של מפרים על חוק בריידי, לעומת זאת, נדירה ביותר. במהלך 17 החודשים הראשונים לחוק הורשעו רק שבעה אנשים. בשנה הראשונה לחוק הועברו לדין 250 תיקים ו 217 מהם נדחו.
מחקר משנת 2000 מצא כי יישום חוק בריידי קשור ל"הפחתה בשיעור ההתאבדויות המבוצעות באמצעות נשק בגילאי 55 ומעלה אך לא לירידה בשיעורי מקרי הרצח או בשיעור ההתאבדויות הכללי."
טל בנש

טל בנש (נולד ב-26 באוקטובר 1989) הוא כדורגלן ישראלי המשחק בעמדת המגן הימני בקבוצת הפועל מרמורק מליגה א'.
קריירה

בנש נולד וגדל בעיר כפר סבא, ובגיל צעיר הצטרף למחלקת הנוער של הפועל כפר סבא. ב-14 באפריל 2007 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול מכבי תל אביב שהסתיים בתיקו 0–0. עד תום העונה שותף במשחק נוסף במסגרת ליגת העל, ובעונה שלאחר מכן המשיך לשחק בקבוצת הנוער. בעונת 2008/2009 שותף בשישה משחקים במסגרת גביע הטוטו של הליגה הלאומית.
בינואר 2009 הושאל בנש לבית"ר כפר סבא מליגה א', ובתום חצי עונת השאלה בה רשם שלוש הופעות ליגה ועוד הופעה אחת בגביע המדינה סיים את דרכו במועדון. בקיץ 2011 חתם בנש בהפועל הוד השרון ששיחקה אז בליגה ב', ובמדיה ערך 15 הופעות וכבש שער אחד עד שעזב את הקבוצה בינואר 2012. בנש חזר להפועל כפר סבא ששיחקה בליגה הלאומית והפך לשחקן הרכב קבוע בקבוצה. ב-21 במרץ 2012 כבש בנש את שער הבכורה שלו במועדון, בהפסד 3–4 למכבי חיפה במסגרת גביע המדינה. בסיום עונת 2012/2013 ירד בנש עם הקבוצה לליגה א', ולאחר מכן היה שותף להעפלתה בחזרה לליגת העל כאשר עלתה שתי ליגות תוך שנתיים. בעונת 2015/2016 ערך בנש 25 הופעות בליגת העל וסיים את העונה עם הקבוצה במקום העשירי בטבלה.
ב-20 ביולי 2016 הושאל בנש לבית"ר ירושלים. ב-28 ביולי ערך את הופעת הבכורה שלו במועדון, כשנכנס כמחליף בתיקו 1–1 נגד ילגבה הלטבית בסיבוב השלישי של מוקדמות הליגה האירופית. ב-28 באוגוסט ערך בנש את הופעת הליגה הראשונה שלו במדי בית"ר ירושלים וכבש שער עצמי בתיקו 2–2 נגד עירוני קריית שמונה. ב-5 בינואר 2017 סיים את תקופת ההשאלה, וחזר להפועל כפר סבא, עמה ירד בתום העונה לליגה הלאומית.
ב-20 ביוני 2017 חתם בנש לשלוש שנים בהפועל תל אביב, לאחר שירדה לליגה הלאומית. ב-3 באוגוסט 2017 ערך את הופעת הבכורה שלו במדי הפועל תל אביב, במשחק מול הפועל רמת גן במסגרת גביע הטוטו. את שער הבכורה שלו במועדון כבש בנש ב-8 בספטמבר 2017, בניצחון 2–0 על מכבי הרצליה. בסך הכל כבש בעונת 2017/2018 שער אחד ב-25 הופעות, ובסופה עלה עם הקבוצה לליגת העל.
ב-3 באוגוסט 2018 חתם בנש בהפועל רמת גן, ובעונת 2018/2019 ערך במדיה 21 הופעות בליגה הלאומית.
ב-27 באוגוסט 2019 חתם בנש בקבוצת שמשון כפר קאסם מליגה א' דרום, אך לאחר שערך במדיה הופעה אחת בלבד בגביע המדינה עבר ב-28 באוקטובר להכח עמידר רמת גן מאותה הליגה.
ב-11 בנובמבר 2020, בנש חתם במ.כ. חולון ירמיהו.
ב-11 באוגוסט 2021 חתם במכבי יבנה.
ב-6 בדצמבר 2023 חתם בנש בהפועל מרמורק.
הערות שוליים

↑  הפועל תל אביב רכשה את טל בנש וגיא בדש מהפועל כפר סבא, באתר וואלה, 20 ביוני 2017
↑  אוהד רון, פרסום ראשון: טל בנש חתם בהכח עמידר רמת גן, באתר גולר, 28 באוקטובר 2019
↑  מיכאל וייסרמן, טל בנש חתם בירמיהו חולון, באתר דאבל פס, 11 בנובמבר 2020
↑  טל בנש חתם במכבי יבנה, באתר דאבל פס, ‏11 באוגוסט 2021
↑  מיכאל וייסרמן, טל בנש חתם בהפועל מרמורק, באתר דאבל פס, ‏6 בדצמבר 2023
טים ראיין

טימותי ג'ון ראיין (באנגלית: Timothy John Ryan; נולד ב-16 ביולי 1973) הוא פוליטיקאי אמריקאי, שכיהן כחבר בית הנבחרים של ארצות הברית מטעם מדינת אוהיו, ברציפות מאז 2003 ועד 2023. ראיין, חבר המפלגה הדמוקרטית, הושבע לראשונה אל הקונגרס בינואר 2003, וייצג את מחוז הקונגרס ה-17 של אוהיו עד לאיחוד מחוזות בראשית 2013, אז החל לייצג את המחוז הקונגרס ה-13. מחוז הקונגרס אותו הוא ייצג כולל שטחים נרבחים בצפון-מזרח אוהיו, מינגסטאון עד לאקרון.
לאחר תקופת כהונה קצרה בסנאט של אוהיו, הושבע ראיין אל בית הנבחרים האמריקאי בראשית ינואר 2003. בנובמבר 2016 ראיין קרא תיגר על מנהיגת הדמקורטים בבית הנבחרים, ננסי פלוסי, אך כשל בניסיונו להדיחה. בשנת 2019 התמודד לנשיאות ארצות הברית במסגרת הבחירות המקדימות לנשיאות ארצות הברית במפלגה הדמוקרטית 2020, אך העדיף להתמקד בהתמודדות מחדש לקונגרס. הוא נבחר לקדנציה התשיעית שלו בבחירות 2020. לאחר שהסנאטור הרפובליקני רוב פורטמן הודיע ב-25 בינואר 2021 כי לא יתמודד מחדש בבחירות 2022, ראיין מילא טפסים להחליפו בבחירות 2022 לסנאט. ב-26 באפריל 2021 הודיע ראיין באורח רשמי על התמודדותו אל הסנאט של ארצות הברית.
ביוגרפיה

ראיין נולד בניילס (Niles) שבאוהיו, בנם של רושל מריה (לבית ריזי) ואלן לירוי ראיין. הוא ממוצא איטלקי ואירי. הוריו של ראיין התגרשו כשהיה בן שבע, ובעקבות זאת גדל במחיצת אמו בלבד. הוא השלים את לימודיו התיכוניים בבית הספר התיכון ע"ש ג'ון פיצג'רלד קנדי בוורן, שם שיחק פוטבול בעמדת הקוורטרבק ואימן את תלמידי חטיבת הביניים בכדורסל. הוא גויס לשחק פוטבול באוניברסיטת ינגסטאון סטייט, אך פציעה בברך גדעה את קריירת המשחק שלו והוא עבר לאוניברסיטת בולינג גרין סטייט.
ראיין קיבל תואר ראשון במדע המדינה מאוניברסיטת המדינה של באולינג גרין בשנת 1995, והיה חבר באחוות דלתא דלתא טאו. בתום לימודיו הגבוהים הצטרף לסגל של חבר הקונגרס ג'יימס טרפיקנט (אנ'). בשנת 2000 השלים ראיין באוניברסיטת ניו המפשייר לימודי תואר שני במשפטים. בין השנים 2000–2002 ייצג במשך חצי תקופת כהונה את מחוז הבחירה ה-32 בסנאט המדינתי של אוהיו.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  מילאן סימוניץ', Newsmaker: Tim Ryan / His win ends Traficant era in troubled Ohio district, באתר Pittsburgh Post Gazette‏, 11 בנובמבר 2002 (באנגלית)
↑  שירות גלובס, ‏חממת טרגטק השלימה גיוס 3 מיליון דולר, באתר גלובס, 16 בינואר 2006
↑  איתן טפירו, ‏טרגטק מקבלת חיזוק מגורמים עסקיים באוהיו: גייסה מעל מיליון דולר ממשקיעים פרטיים, באתר גלובס, 16 בינואר 2006
↑  Rep. Tim Ryan announces challenge to Pelosi, באתר CNN‏, 17 בנובמבר 2016 (באנגלית)
↑  אנדרו טיילור, Pelosi promises more influence for junior Democrats, באתר U.S. News & World Report‏, 22 בנובמבר 2016 (באנגלית)
↑  פול קיין, אד או'קיף, Nancy Pelosi chosen again as House Democratic leader — but tally suggests deep division, באתר וושינגטון פוסט, 30 בנובמבר 2019 (באנגלית)
↑  ג'קסון ריצ'מן, Record at a glance: Ohio Rep. Tim Ryan supports Israeli self-defense, though favors Iran deal, באתר Jewish News Syndicate‏, 5 באפריל 2019 (באנגלית)
↑  ג'ומאנה קרדשה, 'Pillar of the community' deported from US after 39 years to a land he barely knows, באתר CNN‏, 9 בפברואר 2018 (באנגלית)
↑  אנדרו או'ריילי, Rep. Tim Ryan, who once challenged Pelosi, mulling 2020 presidential bid, באתר פוקס ניוז, 6 בפברואר 2019 (באנגלית)
↑  הנרי ג'. גומז, Rep. Tim Ryan Is Heading To Iowa And New Hampshire As He Considers Running For President, באתר BuzzFeed‏, 8 בפברואר 2019 (באנגלית)
↑  ג'ייקוב פראמוק, Ohio Rep. Tim Ryan — who once tried to take down Nancy Pelosi — is running for president, באתר CNBC‏, 4 באפריל 2019 (באנגלית)
↑  ויל סטיקין, On 'The View': Ohio Rep. Tim Ryan announces 2020 run, באתר ABC News‏, 4 באפריל 2019 (באנגלית)
↑  אלן סמית', Tim Ryan drops out of presidential race, באתר NBC News‏, 24 באוקטובר 2019 (באנגלית)
↑  Capitol Police Officers Suspended For Actions During Rioters' Attack On Capitol, באתר NPR‏, 11 בינואר 2021 (באנגלית)
↑  קלייר פוראן, GOP Sen. Rob Portman won't run for reelection, saying it's difficult to 'break through the partisan gridlock', באתר CNN‏, 25 בינואר 2021 (באנגלית)
↑  ריצ'רד קוואן, Democratic U.S. Representative Tim Ryan launches run for Senate, באתר רויטרס, 26 באפריל 2021 (באנגלית)
↑  קימי יאם, Asian Americans call out Rep. Tim Ryan for airing ad that's 'rife with Sinophobia', באתר NBC News‏, 2 באפריל 2022 (באנגלית)
↑  Tim Ryan wins Ohio Democratic Senate primary, באתר PBS‏, 3 במאי 2022 (באנגלית)
| --- | --- |
בקרת זהויות :  ISNI: 0000 0003 5860 9671  LCCN: n2011077378  SNAC: w6zq4zhk  US Congress: R000577  VIAF: 209908140   WorldCat (עם VIAF): 209908140 
סמליל מסע הבחירות של ראיין לנשיאות ב-2020
ראיין נואם ביריד מדינת איווה, 10 באוגוסט 2019
טים רוזון

| --- | --- |

רוזון, 2016
 לידה:  4 ביוני 1976 (בן 48) מונטריאול, קנדה 
 מדינה:  קנדה 
 תקופת הפעילות:  מ-2000 
 פרופיל ב-IMDb
 
טימותי ג'יימס רוזון (באנגלית: Timothy James Rozon; נולד ב-4 ביוני 1976) הוא שחקן קולנוע וטלוויזיה קנדי. רוזון ידוע בתפקידיו בסדרות הטלוויזיה "פתאום כוכבת", בסדרת הקומדיה "שיט'ס קריק", וכ"דוק הולידיי" בסדרת הדרמה העל טבעית "ויינונה ארפ".
קריירה

תפקידו הראשון של טים רוזון היה לצד מירה סורבינו בסרט הטלוויזיה משנת 2000 "גטסבי הגדול". הפריצה הגדולה שלו הגיעה בשנת 2004 כשהוא קיבל את התפקיד של טום "טומי Q" קווינסי בסדרת הנעורים "פתאום כוכבת", תפקיד שגילם במשך ארבע עונות.
בין השנים 2017-2015 שיחק בסדרה שיט'ס קריק.
בשנת 2018 הוא וצוות השחקנים של וינונה ארפ קיבלו את פרס בחירת הקהל לתוכנית המדע בדיוני הטובה ביותר.
קריירה > חיים אישיים

טים רוזון מתגורר במונטריאול, שם הוא הבעלים של מסעדת "גארדה מאנג'ר" יחד עם השף הסלבריטאי הקנדי צ'אק יוז. הוא התחתן בספטמבר 2015 ויש לו ילד אחד.
פילמוגרפיה

| שנה | סרט צילום | תפקיד | הערות |
| --- | --- | --- | --- |
| 2004 | Pure | סם |  |
| 2006 | Dou | לואיס |  |
| 2006 | סוף הדרך | ג'ון |  |
| 2007 | 2 זרים וכדורגל | דיוק |  |
| 2008 | Production Office | דאבל |  |
| 2008 | אש וזעם | קלוד | סרט קצר |
| 2009 | יום ארוך חלף | כריסטיאן לוק |  |
| 2009 | Screamers: The Hunting | מאדן |  |
| 2010 | טריטוריות | גבריאל |  |
| 2010 | סנט רוז | ניל |  |
| 2013 | The Legend of Sarila | פוטוליק | תפקיד קול |
| 2020 | Beginner's Luck | טרי |  |
| 2022 | Dakota | סי.ג'יי מלקולם |  |
| שנה | סרט צילום | תפקיד | הערות |
| --- | --- | --- | --- |
| 2000 | גטסבי הגדול | דנדי מן | סרט טלוויזיה |
| 2003 | See Jane Date | מלצר | סרט טלוויזיה |
| 2004 | Crime of Fasion | מרקוס | סרט טלוויזיה |
| 2004 | אני עושה (אבל אני לא) | ריק קורינה | סרט טלוויזיה |
| 2004–2008 | פתאום כוכבת | טומי קווינסי | תפקיד ראשי; 52 פרקים |
| 2008 | היו מלכים | טום | מיני סדרה |
| 2009 | Wild Roses | בריגס | תפקיד חוזר; 5 פרקים |
| 2011 | להתיידד ולבגוד | אלכס קיין | סרט טלוויזיה |
| 2013 | נערה אבודה (אנ') | מאסימו | 5 פרקים |
| 2013 | נקמת אחות | מייקל מילר | סרט טלוויזיה |
| 2014 | כמעט אנושיים | אנדרו | תפקיד חוזר; 5 פרקים |
| 2014 | 19-2 | ריצ'רד | 2 פרקים: "חורף" ו"מדליות" |
| 2015 | Vox | מאט | סרט טלוויזיה |
| 2015 | חשיפה | הילי ג'יימס | סרט טלוויזיה |
| 2015–2017 | שיט'ס קריק | מאט שיט | תפקיד ראשי; 23 פרקים |
| 2016 – הווה | ויינונה ארפ | דוק הולידיי | תפקיד ראשי |
| 2016 | אש צולבת | גריידון | סרט טלוויזיה |
| 2018 | מורשת לייק פלאסיד | סם | סרט טלוויזיה של Syfy |
| 2019 | עיירת חג המולד | טראוויס | סרט הולמרק |
| 2020 | Vagrant Queen | אייזיק סטרלינג | תפקיד ראשי, 10 פרקים |
| 2021 | SurrealEstate | לוק רומן | תפקיד ראשי, 10 פרקים |
הערות שוליים

↑  Macke, Johnni (2018-11-12). "People's Choice Awards 2018 Winners: The Complete List". E! Online. נבדק ב-2020-06-27.
↑  "Tim Rozon - Cast - Schitt's Creek". CBC.ca. נבדק ב-2020-06-27.
↑  "Tim Rozon on Instagram: "Y4 ❤️."". Instagram.
↑  "Tim Rozon on Instagram: "Happy Birthday @willienelsonofficial #blueeyes #Dad 💙 from our family to yours."". Instagram.
| --- | --- |
בקרת זהויות :  BNE: XX4832251  ISNI: 0000 0000 7154 5746  LCCN: nb2018015897  VIAF: 100931512   WorldCat (עם VIAF): 100931512 
רוזון עם אלכס ג'ונסון.
טים רוזון.
טסי דהנראג'

| --- | --- |
אין תמונה חופשית
 לידה:  22 בדצמבר 1993 (בת 30) ברייטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2011 
 פרופיל ב-IMDb
 
אנסטסיה קטיה בריזי 'טסי' דהנראג' (באנגלית: Anastasia Katya Breezy "Tasie" Dhanraj; ‏נולדה ב-22 בדצמבר 1990) הידועה בשם הבמה שלה טסי לורנס, היא שחקנית אנגלייה הידועה בעיקר מתפקידיה בתוכנית הטלוויזיה של ניקלודיאון "בית אנוביס". היא נולדה לאם אנגליה ולאב גיאני. יש לה אחות אחת בשם טאשה, סטודנטית ובעלת טור. טסי היא זמרת וכותבת שירים. בעבר הייתה חברה בלהקה WooWoos; בפברואר 2012 היא הודיעה שהיא עזבה את הלהקה והיא מתמקדת בקריירת המשחק שלה.
פילמוגרפיה

| שנה | שם | תפקיד | הערות |
| --- | --- | --- | --- |
| 2011-2013 | בית אנוביס | מארה ג'פרי | תפקיד קבוע |
| 2011 ו-2013 | Anubis Unlocked | עצמה | טלוויזיה |
| 2011 | The Tower | מינה | סרט טלוויזיה |
| 2013 | בית אנוביס - אבן הבוחן של רא | מארה ג'פרי | סרט טלוויזיה |
| 2016 | החופשה הראשונה | דנייה | סרט קולנוע |
| 2018 | המתמחה | פריאה נאיר | תפקיד משנה |
ז'ילדה דה אבראו

| --- | --- |

 לידה:  23 בספטמבר 1904 הרובע השבעה-עשר של פריז, צרפת 
 פטירה:  4 ביוני 1979 (בגיל 74) ריו דה ז'ניירו, ברזיל 
 מדינה:  ברזיל 
 תקופת הפעילות:  מ-1933 
 בן או בת זוג:  Vicente Celestino (1933–1968) 
 
ז'ילדה דה אבראו (בפורטוגזית: Gilda de Abreu; ‏23 בספטמבר 1904 – 4 ביוני 1979) הייתה תסריטאית, זמרת, מפיקה, במאית, שחקנית וסופרת ברזילאית. דה אבראו היא בין הנשים הברזילאיות הראשונות שקיבלו הערכה על עבודתן בבימוי. בין הסרטים המוכרים שאותם הפיקה, ביימה וכתבה נכללים הסרט "O Ébrio" שיצא לאקרנים ב-1946 והסרט "Coração Materno" שיצא לאקרנים בשנת 1951.
חייה האישים

אבראו נולדה לניסיה סילבה, שהייתה זמרת לירית, ולדיפלומט ברזילאי. היא עברה עם משפחתה לפריז,[דרושה הבהרה] והתגוררה שם עד גיל ארבע, לאחר מכן היא ומשפחתה עברו לברזיל. אבראו הכירה את בן זוגה, וינסנט סלסטיאנו, בהפקת זמר ב-1933. אבראו הייתה נשואה לסלסטיאנו עד יום מותו, השניים המשיכו לעבוד ביחד בחייהם המקצועיים וזכו לשבחים רבים על פועלם. לאבראו מעולם לא היו ילדים. ב-1968 בן זוגה נפטר, וכמה שנים לאחר מכן היא התחתנה עם חוסה ספינטו. בשנת 1979 היא נפטרה בריו דה ז'ניירו, בגיל 74.